Title: Maallemuuttajan käsikirja
Description: Jos kaupunkielämä alkaa tuntua liian ahtaalta, kalliilta tai kummaltakin, Suomessa on olemassa vaihtoehto. Voi muuttaa maalle.

Maaseudulla asumisen kustannukset ovat murto-osa kasvukeskuskaupunkien kiihtyvästä hintarallista. Luonto ei ole puisto jokusen korttelin päässä, vaan koko ympäristö. Taatusti laadukkaita ruoka-aineita löytyy omalta pihalta tai naapurustosta suoraan hankkien, samoin vesistöjen kalaoista ja metsien riista-annista. Ja jos maaseudulla ei useinkaan ole vapaita työpaikkoja sanan perinteisessä mielessä, muita tienestimahdollisuuksia on.

Eräalan kirjojen moniottelija Juha Jormanainen tietää vuosikymmenten kokemuksella, mistä puhuu: Hän jätti kaupungin taakseen jo vuosikymmeniä sitten. Niinpä hän osaa neuvoa realistisesti ja hurtin huumorin säestämänä, kuinka maaseudulle muuttaminen sujuu, ja myös kuinka se ei suju. Mitä on otettava huomioon asunnon hankinnassa, ruokataloudessa, liikkumisessa ja sosiaalisissa suhteissa - ja missä kohtaa vaaditaan kaupungissa helposti unohtuvaa omatoimisuutta!